**Izziņa par atzinumos sniegtajiem iebildumiem par konceptuālā ziņojuma projektu „Par tiesībaizsardzības**

**iestāžu amatpersonu izglītības sistēmas pilnveidi”**

**I.  Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. P.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |
|  |  |  |  |
| Saskaņošanas sanāksme:  | 13.11.2018.plkst. 9.00, Iekšlietu ministrija |
|  |  |
| Saskaņošanas dalībnieki | Tieslietu ministrija |
|  | Izglītības un zinātnes ministrija  |
|  | Finanšu ministrija |
|  |  |

|  |  |  |  |  |
| --- | --- | --- | --- | --- |
|

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Izglītības un zinātnes ministrijas |

 |  |  |
|  |
|  |  |

|  |  |
| --- | --- |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Tieslietu ministrija, Finanšu ministrija |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | *Projekts:** universitāte (akadēmija) nosūta tiesībaizsardzības iestādēm imatrikulācijas, eksmatrikulācijas un studiju pārtraukumu rīkojumu kopijas; universitāte (akadēmija) elektroniski tiesībaizsardzības iestādēm iesniedz apkopojumu (pārskatu) par studējošo apmeklējumu kārtējā mēnesī un sekmību;
* universitāte (akadēmija) elektroniski tiesībaizsardzības iestādēm iesniedz apkopojumu (pārskatu) par studējošo apmeklējumu kārtējā mēnesī un sekmību.
 | **Tieslietu ministrija**Ne vienmēr personas augstākās izglītības iegūšanas process būtu jāsaista ar šīs personas dienestu (piemēram, it sevišķi, ja persona studē par personīgiem līdzekļiem ārpus darba laika), līdz ar to lūdzam atkārtoti izvērtēt šādu personas datu, t.sk., sensitīvo, apstrādes tiesisko pamatojumu. | **Iebildums ņemts vērā.**Koncepcijas projekts precizēts un papildināts ar skaidrojumu.Prasība universitātei (akadēmijai) par imatrikulācijas, eksmatrikulācijas un studiju rīkojumu kopiju nosūtīšanu tiesībaizsardzības iestādei plānots attiecināt tikai uz studentiem, kuri studē par valsts budžeta līdzekļiem. Prasība ir pamatota ar to, ka ar studējošo pirms studijām tiks slēgta rakstiska vienošanās par finanšu līdzekļu atmaksu (t.sk. datu subjekta piekrišana par personas datu apstrādi) 2010.gada 16.marta Ministru kabineta noteikumos Nr.257 "Noteikumi par kārtību, kādā Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm tiek nosūtītas izglītības iegūšanai, kā arī mācību izdevumu segšanas un atmaksāšanas kārtību" minētajos gadījumos.  | *Projekts:** universitāte (akadēmija) elektroniski sniedz tiesībaizsardzības iestādēm informāciju par valsts budžeta līdzekļiem studējošo imatrikulāciju, eksmatrikulāciju, studiju pārtraukumiem, apkopojumu (pārskatu) par studējošo sekmību un kontaktstundu apmeklējumu kārtējā mēnesī.
 |
|  | * zinātniski pētniecisko darbu universitāte (akadēmija) iespēju robežās īsteno atbilstoši ar projektā iesaistīto tiesībaizsardzības iestāžu iesniegto prioritāro pētījumu tematiku un ar iekšējo drošību saistītos problēmjautājumos.
 | **Tieslietu ministrija**Lūdzam ietvert skaidrojumu, vai šāds uzstādījums atbilst akadēmiskās brīvības principam, proti, ka students pats ir tiesīgs un tam ir pienākums izvēlēties savu zinātniski pētniecisko darbu jomu. Šajā gadījumā jāievēro Augstskolu likuma 6.pants “Akadēmiskā brīvība”, kas paredz, ka augstskolās tiek nodrošināta studiju, pētniecības darba un mākslinieciskās jaunrades brīvība, ja šī brīvība nav pretrunā ar citu personu tiesībām, augstskolas satversmi un normatīvajiem aktiem. Studiju brīvība izpaužas studējošo tiesībās nodarboties ar zinātniskās pētniecības darbu un māksliniecisko jaunradi. Augstskolu administrācijai ir pienākums garantēt un respektēt šajā pantā paredzētās studējošo tiesības. | **Iebildums ņemts vērā.**Koncepcijas projekts precizēts un papildināts ar skaidrojumu.Atbilstoši zinātniski pētnieciskā darba autonomijas prasībai, ko reglamentē Augstskolu likuma 6.pants, tiek respektēta brīva pētniecības izvēles iespēja. Piedāvātā ieteicamo pētījumu tematika, kurai būs informatīvs raksturs, tikai palīdzēs universitātes (akadēmijas) akadēmiskajam personālam un studentiem orientēties aktuālajos, ar iekšējo drošību saistītos, nozares problēmjautājumos, nekādā mērā neierobežojot pētnieku akadēmisko brīvību. | * tiesībaizsardzības iestādes katru gadu universitātei (akadēmijai) nosūta ieteicamo pētījumu tematiku, kurā iekļauti aktuālie nozares problēmjautājumi.
 |
|  | * universitāte (akadēmija) nodrošina, ka atsevišķus studiju kursus un pārbaudījumus, kuri satur valsts noslēpumu, īsteno normatīvajos aktos noteiktās atbilstošās telpās, un tos īsteno docētāji, kuriem piešķirta vismaz otrās kategorijas atļauja pieejai valsts noslēpuma objektiem.
 | **Tieslietu ministrija**Lūdzam norādīt likuma “Par valsts noslēpumu” konkrētu tiesību normu, kas atļauj izmantot valsts noslēpumu saturošu informāciju mācību procesā studējošajiem (pretējā gadījumā šī tēze ir jāsvītro). | **Iebildums ņemts vērā.**Koncepcijas projekts papildināts ar skaidrojumu.Atbilstoši  likuma "Par valsts noslēpumu" 4.panta otrās daļas 6. un 8. punktu par valsts noslēpumu var tikt atzīta operatīvās darbības saturu, taktiku un metožu atspoguļojoša informācija, kā arī informācija par Iekšlietu ministrijas struktūrvienību, valsts drošības un aizsardzības iestāžu rīcības un darbības plāniem izņēmuma stāvokļa, masu nekārtību gadījumā vai par speciālajām operācijām cīņā pret organizēto noziedzību. Ņemot vērā, ka šāda informācija tiks iekļauta specializācijas "Operatīvais darbs" studiju kursos, šo kursu docētājiem un studentiem ir jābūt vismaz otrās kategorijas atļaujai pieejai valsts noslēpuma objektiem, bet telpām, kuros notiek studiju process, jāatbilst 2004.gada 6.janvāra Ministru kabineta noteikumu Nr.21 "Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificētās informācijas aizsardzības noteikumi"prasībām. Koncepcijas projekts papildināts ar skaidrojumu. | * universitāte (akadēmija) nodrošina, ka atsevišķus studiju kursus un pārbaudījumus, kuri satur valsts noslēpumu, īsteno normatīvajos aktos noteiktās atbilstošās telpās, un tos īsteno docētāji, kuriem piešķirta vismaz otrās kategorijas atļauja pieejai valsts noslēpuma objektiem.
 |
|  | * universitāte (akadēmija) nodrošina iespēju noteiktai daļai bakalaura programmas absolventu turpināt studijas profesionālajā maģistra studiju programmā “Tiesību zinātne” un iegūt jurista kvalifikāciju, ja nepieciešams, šim nolūkam izstrādājot, un, licencējot jaunu profesionālo maģistra studiju programmu ar lielāku apgūstamo studiju kursu un kredītpunktu apjomu, nekā to paredz universitātē jau īstenotā tiesību zinātnes profesionālā maģistra studiju programma.
 | **Tieslietu ministrija**Lūdzam sniegt skaidrojumu, kāpēc šajā gadījumā nepieciešams paredzēt nevienlīdzīgus studiju nosacījumus, kādai daļai no programmā “Tiesību zinātne” studējošajiem paredzot lielāku studiju apjomu. Kā prakse rāda, šādos gadījumos šādas studiju programmas nav pietiekami konkurētspējīgas, jo studenti tās neizvēlas.  | **Iebildums ņemts vērā.**Koncepcijas projekts papildināts ar skaidrojumu.Jaunas profesionālā maģistra programmas izstrāde ir pamatota ar studiju pēctecības nodrošināšanu un tālākizglītības iespēju piedāvājumu tiesībaizsardzības iestāžu darbiniekiem, kuri vēlas iegūt jurista kvalifikāciju, bet nav absolvējuši studija virziena "Tiesību zinātne" studiju programmu. Valsts policijas amatpersonu viedokļu par studiju iespējām izpētes laikā secināts, ka liela nozīme tālākizglītības izvēlē ir iegūtās kvalifikācijas konkurētspējai kopējā darba tirgū un iespējai veidot karjeru juristu saimei piederīgās profesijās. Diemžēl studiju virziena "Iekšējā drošība un aizsardzība" bakalauru studiju programmu absolventiem atšķirīgā studiju satura dēļ nav iespējams turpināt studijas cita studija virziena ("Tiesību zinātne") profesionālā maģistra studiju programmā, lai vēlāk sekmīgi varētu kārtot vienoto jurista eksāmenu.  | * universitāte (akadēmija) nodrošina iespēju noteiktai daļai bakalaura programmas absolventu turpināt studijas profesionālajā maģistra studiju programmā “Tiesību zinātne” un iegūt jurista kvalifikāciju, ja nepieciešams, šim nolūkam izstrādājot, un, licencējot jaunu profesionālo maģistra studiju programmu ar lielāku apgūstamo studiju kursu un kredītpunktu apjomu, nekā to paredz universitātē jau īstenotā tiesību zinātnes profesionālā maģistra studiju programma.
 |
|  |  | **Izglītības un zinātnes ministrija**Lūdzam precizēt finanšu aprēķinus šīs alternatīvas īstenošanas izmaksām, paredzot sākotnējās investīcijas universitātei jauno studiju programmu īstenošanai nepieciešamās infrastruktūras izveidei, kā arī kvalitatīvai studiju programmu īstenošanai nepieciešamās zināšanu bāzes radīšanai un tās attīstīšanai nepieciešamo finansējumu. | **Panākta vienošanās starpministriju (starpinstitūciju) sanāksmē**Saskaņā ar konceptuālā ziņojuma sadaļā “3. Piedāvātie risinājumi, to ietekme uz problēmas risināšanu” norādīto:* ilgtermiņa tiesībaizsardzības iestāžu speciālistu sagatavošanai universitāte izveido jaunu struktūrvienību un investē savus resursus atbilstošas infrastruktūras izveidē;

Saskaņā ar papildināto Risinājuma Nr.3 aprakstu:“Abas minētās universitātes piekrīt darba grupas definēto nosacījumu (konceptuālā ziņojuma 3.nodaļas sākuma rindkopa) izpildei, ja sadarbība būs ilgtspējīga un ar garantētu ikgadēju izglītojamo skaitu.”Noteikumu Nr.994 5. punkts nosaka, ka “Noteikta mērķa īstenošanai (piemēram, būvniecībai, remontdarbiem) augstskolai vai koledžai var piešķirt papildu finansējumu no valsts budžeta līdzekļiem saskaņā ar citiem normatīvajiem aktiem”. Nav skaidrs, kāds normatīvais akts nosaka finansējuma aprēķināšanas un piešķiršanas kārtību “ kvalitatīvai studiju programmu īstenošanai nepieciešamās zināšanu bāzes radīšanai un tās attīstīšanai”. **Zināšanu bāze-**semantisks modelis, ko izmanto datoros, lai attēlotu cilvēka uzkrātās zināšanas par kādu noteiktu priekšmetu apgabalu. Zināšanu bāze ir ekspertsistēmu un citu intelektuālo sistēmu viena no galvenajām sastāvdaļām[[1]](#footnote-1). |  |
|  |  | **Izglītības un zinātnes ministrija**Aicinām studiju programmu īstenošanai nepieciešamās zināšanu bāzes radīšanai un attīstīšanai Iekšlietu ministriju plānot valsts pētījumu programmas finansēšanu un īstenošanu, nosakot Iekšlietu ministrijas īstenotās valsts pētījumu programmai nepieciešamā valsts finansējuma nodrošināšanu kā vienu no konceptuālā ziņojuma prioritātēm. | **Panākta vienošanās starpministriju (starpinstitūciju) sanāksmē**Neattiecas uz konceptuālā ziņojuma jomu. Jautājums tiks risināts atbilstoši Zinātniskās darbības likuma un citu saistošo tiesību aktu regulējumam. Kā jau vairākkārt norādīts tiesību aktu projektu valsts pētījumu programmas sagatavošanas jomā saskaņošanas gaitā, Iekšlietu ministrijai nav skaidrs šāda finansējuma aprēķināšanas mehānisms, bet ir saņemts IZM solījums starpministriju saskaņošanas sanāksmē par attiecīgo MK noteikumu projektu noorganizēt metodisku semināru. |  |
| 6. |  | **Izglītības un zinātnes ministrija**Papildus, ministrija izsaka priekšlikumu papildināt Iekšlietu ministrijas konceptuālā ziņojuma “Par tiesībaizsardzības iestāžu amatpersonu izglītības sistēmas pilnveidi” risinājuma nr. 3 aprakstu ar Augstskolu likuma normām, kurās ir reglamentēta struktūrvienību izveidošana augstskolās | **Priekšlikums ņemts vērā.**Koncepcijas projekts papildināts ar skaidrojumu. |  |
| 7. | *Projekts* | **Izglītības un zinātnes ministrija**Saskaņā ar Ministru kabineta 2009. gada 7. aprīļa noteikumiem Nr. 300 „Ministru kabineta kārtības rullis” 119. punktā noteikto šo noteikumu 117. punktā minētā jautājuma saskaņošanu nodrošina ar tām ministrijām un citām institūcijām, kuru kompetenci jautājums tieši skar. Ņemot vērā to, ka Iekšlietu ministrijas sagatavotajā konceptuālajā ziņojumā “Par tiesībaizsardzības iestāžu amatpersonu izglītības sistēmas pilnveidi” pie risinājuma Nr. 3 ir minēts, ka tika uzrunāta arī Rīgas Stradiņa universitāte (skatīt 29. lpp.), kura saskaņā ar Ministru kabineta 2004. gada 13. aprīļa noteikumu Nr. 286 “Veselības ministrijas nolikums” 24.13. apakšpunktu ir Veselības ministrijas padotībā. Tāpēc, lūdzam nodrošināt minētā Iekšlietu ministrijas konceptuālā ziņojuma saskaņošanu arī ar Veselības ministriju. | **Panākta vienošanās starpministriju (starpinstitūciju) sanāksmē**Vēršam uzmanību uz to, ka konceptuālais ziņojums neparedz konkrētas universitātes izvēli, bet nosauc vienu no iespējamiem risinājumiem,- struktūrvienības izveidi kādā no valsts universitātēm. Līdz ar to saskaņojums ar Veselības ministriju būs nepieciešams tajā gadījumā, ja Ministru kabinets būs akceptējis minētā risinājuma īstenošanu, un varēs uzsākt konkrētas sarunas ar potenciālajiem sadarbības partneriem. Uzrunājot Latvijas Universitāti un Rīgas Stradiņa universitāti, darba grupa vēlējās izzināt universitāšu viedokli un ieinteresētību par piedāvātā risinājuma iespējamību | *Projekts* |
| 8. | *Projekta 7.pielikums* | **Finanšu ministrija**Izskatot Iekšlietu ministrijas konceptuālā ziņojuma projektā piedāvātā atbalstāmā 3.risinājuma varianta “Jaunas struktūrvienības izveide kādā no valsts universitātēm” īstenošanai pievienotos papildu nepieciešamā finansējuma detalizētos aprēķinus (7.pielikums “Prognozētā papildu nepieciešamā finansējuma detalizēti aprēķini”), norādām, ka saskaņā ar Ministru kabineta 2006.gada 12.decembra noteikumu Nr.994 “Kārtība, kādā augstskolas un koledžas tiek finansētas no valsts budžeta līdzekļiem” 8.punktu studiju bāzes finansējumu no valsts budžeta līdzekļiem piešķir tikai pilna laika studijām. Līdz ar to nav pamatojuma aprēķinos iekļaut papildu nepieciešamā finansējuma aprēķinus nepilna laika studijām. | **Priekšlikums ņemts vērā.**Koncepcijas projekts papildināts ar skaidrojumu.Neraugoties uz to, ka Ministru kabineta 2006.gada 12.decembra noteikumu Nr.994 “Kārtība, kādā augstskolas un koledžas tiek finansētas no valsts budžeta līdzekļiem” (turpmāk – noteikumi Nr.994) 8.punkts nosaka, ka “studiju bāzes finansējumu no valsts budžeta līdzekļiem piešķir tikai pilna laika studijām”, šo noteikumu 28. punkts nosaka, ka “studiju izmaksu koeficientu vērtības studiju vietas izmaksu aprēķinos nepilna laika studijās ir trīs ceturtdaļas no šo noteikumu [1.pielikumā](https://likumi.lv/ta/id/149900#piel1) noteiktās attiecīgās izglītības tematiskās jomas koeficienta vērtības.” Jānorāda, ka amatpersonu izglītības ieguve (gan pilna, gan nepilna laika studijas) likvidētajā Latvijas Policijas akadēmijā tika finansēta saskaņā ar noteikumiem Nr.994.Ministru kabineta 2010.gada 16.marta noteikumu Nr.257 “Noteikumi par kārtību, kādā Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm tiek nosūtītas izglītības iegūšanai, kā arī mācību izdevumu segšanas un atmaksāšanas kārtību” (turpmāk – noteikumi Nr.257) 2.punkts nosaka, ka “mācību izdevumus, kas saistīti ar izglītības iegūšanu, sedz no valsts budžeta līdzekļiem, ja amatpersona saskaņā ar šiem noteikumiem izglītību iegūst Iekšlietu ministrijas sistēmas iestāžu padotībā esošā koledžā (turpmāk – koledža), Ieslodzījuma vietu pārvaldes Mācību centrā (turpmāk – mācību centrs) vai citā šajos noteikumos noteiktajā izglītības iestādē attiecīgi pilna vai nepilna laika studijās, klātienē vai neklātienē.” Savukārt, 18.punkts nosaka, ka “ja amatpersona izglītības iegūšanai nosūtīta uz šo noteikumu 3.3.apakšpunktā minēto izglītības iestādi [uz augstskolu – otrā līmeņa profesionālās augstākās izglītības ieguvei], izglītības iestādei piešķiramā finansējuma apmēru nosaka, ņemot vērā attiecīgās izglītības programmas īstenošanas faktiskās izmaksas, bet ne lielākā apmērā, kā noteikts saskaņā ar normatīvajiem aktiem par kārtību, kādā augstskolas un koledžas tiek finansētas no valsts budžeta līdzekļiem.Būtiski norādīt, ka saskaņā ar noteikumiem Nr.257 paredzēti gadījumi, kad amatpersona ar speciālo dienesta pakāpi atmaksā iestādes segto mācību maksu.Ievērojot minēto, aprēķini veikti, piemērojot noteikumu Nr.994 regulējumu.Vienlaikus Ministru kabineta rīkojuma projekta “Par konceptuālo ziņojumu „Par tiesībaizsardzības iestāžu amatpersonu izglītības sistēmas pilnveidi”” 3. punktā paredzēts uzdevums “Iekšlietu ministrijai kopīgi ar Izglītības un zinātnes ministriju sagatavot un iekšlietu ministram līdz 2019.gada 1.martam iesniegt noteiktā kārtībā izskatīšanai Ministru kabinetā informatīvo ziņojumu par konkrētas valsts universitātes izvēli un atbilstoša normatīvā regulējuma izstrādes nepieciešamību.”Tātad, nepieciešamā normatīvā regulējuma jautājumi tiks risināti minētā informatīvā ziņojuma ietvaros. | *Papildināta projekta 7.pielikuma sadaļa “Pamatojums”* |
| 9. | *Projekta 7.pielikums* | **Finanšu ministrija**Vēršam uzmanību, ka konceptuālā ziņojuma projekta 7.pielikumā “Prognozētā papildu nepieciešamā finansējuma detalizēti aprēķini” 2.punkta “Pastāvīgās izmaksas (studiju finansējums)” pamatojumā studiju izmaksu koeficientam izglītības tematiskajā jomā “Civilā drošība” tiek piemērota optimālā vērtība – 4,2. Ņemot vērā, ka Izglītības un zinātnes ministrijas padotībā esošajām augstākās izglītības iestādēm studiju programmu īstenošanai tiek piemērots minimālais studiju izmaksu koeficients, lūdzam pārskatīt aprēķinos izmantoto studiju izmaksu koeficientu. | **Priekšlikums ņemts vērā.**Koncepcijas projekts papildināts ar skaidrojumu. Aprēķini veikti, piemērojot noteikumu Nr.994 regulējumu, proti, šo noteikumu 27.punkts nosaka, ka “Pāreja no minimālajām studiju izmaksu koeficienta vērtībām[1.pielikuma Izglītības tematiskā joma - 26.punkts “Civilā drošība”: Studiju izmaksu koeficienta (ki) minimālā vērtība-2,7; Studiju izmaksu koeficienta (ki)optimālā vērtība-4,2) uz optimālajām vērtībām notiek pakāpeniski desmit gadu laikā, katru gadu palielinot studiju izmaksu koeficienta vērtību par vienu desmito daļu.” Ievērojot, ka noteikumi Nr.994 stājās spēkā 2007.gada 1.janvārī, tad jau ar 2016.gadu piemērojama studiju izmaksu koeficienta (ki)optimālā vērtība- 4,2).Vēršam uzmanību, ka Iekšlietu ministrija, piešķirot finansējumu gan likvidētajai Latvijas Policijas akadēmijai, gan tās saistību pārņēmējai – Latvijas Universitātei, ievēroja noteikumu Nr.994 regulējumu, atbilstoši tam aprēķinos piemērojot katram gadam atbilstošo studiju izmaksu koeficienta (ki) vērtību.  | *Papildināta projekta 7.pielikuma sadaļa “Pamatojums”* |
| 10. | *MK rīkojuma projekts un protokollēmuma projekts* | **Finanšu ministrija**Lūdzam precizēt rīkojuma projekta 4.punktu, norādot tajā, ka Iekšlietu ministrija iesniegs attiecīgu starpnozaru prioritārā pasākuma pieprasījumu, vienlaikus svītrojot Ministru kabineta sēdes protokollēmuma projekta 2.punktu. | **Iebildums ņemts vērā.** | *Precizēts MK rīkojuma projekts un protokollēmuma projekts* |

|  |
| --- |
| Atbildīgā amatpersona G.Rozenbilds |
|  |
| 14.11.2018 10:392266G.Rozenbilds, 67219071Gints.rozenbilds@iem.gov.lv |

1. https://www.letonika.lv/groups/default.aspx?cid=972327&r=1107&lid=972327&g=1&q=&h=0 [↑](#footnote-ref-1)